ইভিএম-এর বদলে ব্যালটে ভোটের দাবিতে হওয়া মামলা খারিজ

ওয়েবডেস্ক- ‘সুপ্রিম কোর্ট (Supreme Court) এই ব্যাপারে চূড়ান্ত শীলমোহর দিয়ে দিয়েছে’। ইভিএমের (EVM) বদলে ব্যালট পেপারে (Ballot Paper) ভোটের (Vote) দাবিতে হাওয়া মামলা খারিজ করে মন্তব্য দিল্লি হাইকোর্টে (Delhi High Court)।

এর আগেও এই মামলাকারী উপেন্দ্রনাথ দালাই (Upendranath Dalai) ভিত্তিহীন বক্তব্য নিয়ে আদালতে এসেছেন। তাঁকে সতর্ক করা হয়েছিল। তা সত্ত্বেও সুপ্রিম কোর্ট দ্বারা নিষ্পত্তি হয়ে যাওয়া বিষয় নিয়ে এই মামলা। আদালতকে জানান অতিরিক্ত সলিসিটর জেনারেল চেতন শর্মা (Additional Solicitor General Chetan Sharma) ।

নির্বাচনে ইলেকট্রনিক ভোটিং মেশিন (EVM) ব্যবহারে আপত্তি জানিয়ে হওয়া মামলা সুপ্রিম কোর্ট খারিজ করেছিল। সেই রায়ের ভিত্তিতে পরবর্তীকালে দায়ের হওয়া আরও একটি মামলা এই দিল্লি হাইকোর্টে খারিজ হয়। তাই যে বিষয়ে দেশের শীর্ষ আদালত চূড়ান্ত শীলমোহর দিয়ে দিয়েছে, সেখানে নতুন বিচার নিষ্প্রয়োজন জানিয়ে মামলা খারিজ প্রধান বিচারপতি দেবেন্দ্র কুমার উপাধ্যায় ও বিচারপতি তুষার রাও গেডেলার।

আরও পড়ুন- হিমাচলে সাম্প্রতিক বিপর্যয়ের দায় প্রকৃতির নয়, মানুষের: সুপ্রিম কোর্ট

আদালত সূত্রে খবর, নির্বাচনে ইভিএমের ব্যবহারকে চ্যালেঞ্জ করে মামলা করেন উপেন্দ্রনাথ দালাই। আবেদনকারির আবেদন সব নির্বাচন হোক ব্যালট পেপারে। শুনানির সময় সলিসিটর জেনারেল চেতন শর্মা বলেন, কেন্দ্রীয় সরকারের পক্ষ থেকে বলা হয়েছে যে, একই ধরণের একটি আবেদন ইতিমধ্যেই শীর্ষ আদালত খারিজ করে দিয়েছে আর এই মামলার কোনও ভিত্তি নেই। বার বার ভিত্তিহীন অভিযোগ করার জন্য আবেদনকারীকে তিরস্কার করে হাইকোর্ট।

আদালত বলেছে যে আবেদনকারীকে এই ধরনের আবেদন জানিয়ে আদালতের সময় নষ্ট করার অনুমতি দেওয়া যাবে না। বেঞ্চ আবেদনকারীকে বলেছে যে তার সুপ্রিম কোর্টের আদেশগুলি পড়া উচিত ছিল। আদালতের পরামর্শ সত্ত্বেও, আবেদনকারী অনড় থাকেন যার পরে আবেদনটি খারিজ করার আদেশ জারি করা হয়।

প্রসঙ্গত, ২০২৪ সালের ২৬ নভেম্বর সুপ্রিম কোর্ট ইভিএমের পরিবর্তে ব্যালট পেপারে ভোটগ্রহণের দাবিতে করা একটি আবেদন খারিজ করে দেয়। সেই সময় বিচারপতি বিক্রম নাথ বলেন, যখন চন্দ্রবাবু নাইডু এবং জগন মোহন রেড্ডির মতো নেতারা নির্বাচনে হেরে যান, তখন তারা বলেন যে ইভিএমে কারচুপি করা হয়েছে, কিন্তু যখন তারা জয়ী হন, তখন তারা চুপ থাকেন।

দেখুন আরও খবর-